section_heading: Školovanje
paragraph_text: Osnovnu školu završio u rodnom gradu Splitu, gdje je započeo gimnazijsko školovanje (Muška realna gimnazija), ali je zbog ratnih okolnosti maturirao u Osijeku. Upisao je studij strojarstva na Tehničkom fakultetu u Zagrebu, gdje je diplomirao 1957. godine te istovremeno studirao kazališnu scenografiju na Kazališnoj akademiji u Zagrebu u klasi prof. Kamila Tompe.